wickkiey/tamil-wikipedia-markdown huggingface dataset:
# பார்க்


**பார்க்** (barque, barc, அல்லது bark) என்பது, ஒரு வகையான பாய்க்கப்பல். இது, மூன்று அல்லது அதற்கு மேற்பட்ட பாய்மரங்களைக் கொண்டது. முன் பாய்மரமும், முதன்மைப் பாய்மரமும் குறுக்குப் பாயமைப்புக் (rigged square) கொண்டது. பின் பாய்மரம் முன்-பின் பாயமைப்புக் (rigged fore-and-aft) கொண்டது.  

## பெயர்
18ம் நூற்றாண்டில், பிரித்தானிய அரச கடற்படை, அதன் வழமையான வகைப்பாட்டுக்குள் அடங்காத ஒரு கப்பலுக்கு "பார்க்" என்ற பெயரைப் பயன்படுத்தியது. பிரித்தானியக் கடற்படைத் தலைமை யேம்சு குக்கின் ஆய்வுப் பயணத்துக்காக ஒரு கப்பலை வாங்கியபோது, அதை எ.எம்.பார்க் *என்டெவர்* என்னும் பெயரில் பதிவு செய்தனர். ஏற்கெனவே பயன்பாட்டில் இருந்த சுலூப் வகைக் கப்பலான "என்டெவர்" என்பதில் இருந்து வேறுபடுத்துவதற்காகவே "பார்க்" என்னும் சொல் சேர்க்கப்பட்டது.  

## பாயமைப்பு
18ம் நூற்றாண்டின் இறுதியில், "பார்க்" என்னும் பெயர், ஒரு குறித்த வகையான பாய்த் திட்டம் கொண்ட எந்தவொரு கப்பலையும் குறிக்கப் பயன்பட்டது. இது மூன்று அல்லது அதற்கு மேற்பட்ட பாய்மரங்களையும், பின் பாய்மரத்தில் முன்-பின் பாயமைப்பும், ஏனைய பாய்மரங்களில் குறுக்குப் பாயமைப்பும் கொண்டதாக இருந்தது. 19ம் நூற்றாண்டில் பாய்க்கப்பல்களின் பொற்காலம் என வர்ணிக்கப்படும் காலத்தில் "பார்க்" கப்பல்கள் முக்கிய பங்காற்றின. குறைந்த பணிக்குழுவுடன் இயங்கிய போதிலும், கடல்வழிகளைக் கண்டடைவதில் முழுப் பாயமைப்புக் கப்பல்களுக்கு இணையாக இவை விளங்கின.  

உழைப்புச் செறிவு கொண்ட குறுக்குப் பாய்கள் குறைவாக இருப்பதால், முழுப் பாயமைப்புக் கப்பல்கள், "பிரிக்" பாயமைப்புக் கப்பல்கள் ஆகியவற்றைவிடக் குறைந்த பணிக்குழுவுடன் இயங்க முடிவது "பார்க்" கப்பல்களின் சாதகமான தன்மைகளுள் ஒன்று. இவற்றின் பாயமைப்பும் செலவு குறைவானது. இசுக்கூனர், பாக்கென்டைன் போன்ற கப்பல்களைவிடத் திறமையாகச் செயற்படக்கூடிய "பார்க்", கையாள்வதற்கு இலகுவானதும், காற்றின் திசையில் செல்வதற்கு முழுப் பாயமைப்புக் கப்பல்களிலும் சிறந்ததுமாகும். பொதுவாக முழுப் பாயமைப்புக் கப்பல்களே அக்காலக் கப்பல்கள் அனைத்திலும் சிறந்தது எனினும், முன்-பின் பாயமைப்புக் கப்பல்களே காற்றின் திசையில் செல்ல மிகவும் உகந்தவை. இதனால், இரண்டினதும் சிறப்புக் கூறுகளைக் கொண்ட "பார்க்" நல்ல இணக்கமான தீர்வாக அமைந்தது.  

## எடுத்துக்காட்டுகள்
நல்ல நிலையில் உள்ள வணிக "பார்க்"குக்கான ஒரு எடுத்துக்காட்டு பொமேர்ண் ஆகும். இது இப்போது ஆலண்ட் கடல்சார் அருங்காட்சியகத்தில் உள்ளது. 1887ல் கட்டப்பட்ட சிகின் எனும் மரத்தாலான "பார்க்" ஒரு அருங்காட்சியகக் கப்பலாக துர்க்குவில் உள்ளது. 1841ல் வெள்ளோட்டம் விடப்பட்ட மரத்தாலான திமிங்கில வேட்டைக் கப்பலான சார்லசு டபிள்யூ. மோர்கன் என்னும் "பார்க்" 1921ல் சேவையில் இருந்து விலக்கப்பட்டு, ஒரு அருங்காட்சியகக் கப்பலாக இப்போது கானெக்டிக்கட்டில் உள்ள மிசுட்டிக் துறைமுகத்தில் உள்ளது.
# மு. அண்ணாமலை



**இராஜா சர் திவான் பகதூர் சா.இராம.மு.அண்ணாமலை செட்டியார்** (Raja *Sir Diwan Bahadur Satappa Ramanatha Muttaiya Annamalai Chettiar*) சுருக்கமாக **இராஜா அண்ணமலை செட்டியார்**, தமிழ்நாட்டைச் சேர்ந்த ஓர் இந்திய தொழிலதிபர், வங்கியாளர், கல்வியாளர் ஆவார். சிதம்பரத்தில் உள்ள அண்ணாமலைப் பல்கலைக்கழகத்தின் நிறுவனர். பெரும் வள்ளல். **செட்டிநாட்டு இராஜா** என்னும் பரம்பரைப் பட்டத்தை பிரித்தானிய அரசாங்கம் இவருக்கு வழங்கியது.  

தமிழிசையை ஆய்வு செய்ய 1941 இல் அண்ணாமலைப் பல்கலைக்கழகத்துக்கு இவர் வழங்கிய நிதிப் பங்களிப்பு, தமிழிசை இயக்கத்துக்கு ஒரு உந்துதலாக அமைந்தது.  

சென்னை மாகாண முதல் சட்டசபைக்கு நேரடி தேர்தலில் 1921 ஆம் ஆண்டு தேர்ந்தெடுக்கப்பட்ட சட்டமன்ற உறுப்பினராவார்.  

## குடும்பம்
- சா. இராம. முத்தையா செட்டியார் - தந்தை
- சா. இராம. மு. சிதம்பரம் செட்டியார் - அண்ணன்
- சா. இராம. மு. இராமசாமி செட்டியார் - அண்ணன்
# அரியலூர் (பக்கவழி நெறிப்படுத்தல்)

அரியலூர் என்ற பெயரில் உள்ளவை:  

## இடங்கள்
- அரியலூர் (அரியலூர் மாவட்டம்)
- அரியலூர் (சட்டமன்றத் தொகுதி)
- அரியலூர் மாவட்டம்
- அரியலூர் வட்டம்
- அரியலூர். வி ஊராட்சி (விழுப்புரம் மாவட்டம்)
- அரியலூர் ஊராட்சி (விழுப்புரம் மாவட்டம்)
- அரியலூர் திருக்கை ஊராட்சி (விழுப்புரம் மாவட்டம்)
# தாய்லாந்தின் பண்பாடு

சிலை, பாங்காக் ]]  
**தாய்லாந்தின் பண்பாடு** (Thailand's Culture), இந்திய, சீன, கம்போடிய மற்றும் பிற தென்கிழக்காசிய நாடுகளின் பண்பாட்டுத் தாக்கத்தினைப் பெருமளவுக் கொண்டுள்ளது. தாய்லாந்து மக்களின் பண்பாட்டில் முதன்மையாக ஆன்ம வாதம், இந்தியாவின் பண்பாடு, பௌத்தச் சமயம் ஆகியவற்றின் செல்வாக்கு அதிகளவில் காணப்படுகிறது.  

## வாழ்முறை
### சமயங்கள்
பெற்றுகொள்ளும் காட்சி]]  

தாய்லாந்தில் தோராயமாக 94%-95% மக்கள் தேரவாத பௌத்தம் பிரிவினைச் சார்ந்தவர்களாக உள்ளார்கள். முகமதியர்கள் (5-6%), கிருத்துவர்கள் (1%), மகாயான பௌத்தப் பிரிவினைச் சேர்ந்தவர்கள், பிற சமயத்தவர் மதச் சிறுபான்மையினராக உள்ளனர். தேரவாத பௌத்தம் அரசு ஆதரவுப் பெற்றச் சமயமாகும். எனவே, புத்தபிக்குகள் பல்வேறு அரசுச் சலுகைகளைப் (உதாரணம்: இலவசப் போக்குவரத்து) பெறுகிறார்கள்.  

தாய்லாந்தில் புத்த சமயம் ஆன்மா, முன்னோர்களின் ஆவிகள் போன்ற பல்வேறு மரபுவழி நம்பிக்கைகளினால் தாக்கமடைந்துள்ளதால் புத்தமத அண்டவியலில் இத்தகுக் கருத்துகளும் உள்வாங்கப்பட்டுள்ளன. பெரும்பாலான தாய்லாந்து மக்கள் தங்கள் வீடுகளுக்கு வெளியில் மரத்தாலான சிற்றுருவ வீடுகளை, "ஆவி வீடுகள்" என்னும் பெயரில் வைத்திருக்கிறார்கள். இங்கு அவர்களின் குடும்பத்தினைச் சேர்ந்த ஆவிகள் வசிப்பதாக நம்புகிறார்கள். இந்த ஆவிகளுக்கு உணவு, பானங்களைப் படையலிடுகிறார்கள். இதன் மூலம் ஆவிகளை மகிழ்வுபடுத்துவதாக நம்புகிறார்கள். இல்லையெனில், இந்த ஆவிகள் வீடுகளுக்குள் புகுந்து, வாழ்வதால் நாசம் விளைவித்துவிடுவதாக நம்புகிறார்கள். இத்தகு ஆவி வீடுகள் தாய்லாந்துத் தெருக்கள், பொது இடங்களிலும் காணப்படுகின்றன. இங்குப் பொதுமக்கள் காணிக்கைச் செலுத்தி வழிபடுகிறார்கள்.  

தேரவாத பௌத்தத்திற்கு முன்பு இந்து சமயமும், மகாயான பௌத்த மதமும் தாய்லாந்தில் இருந்தன. இந்த இரு சமயங்களின் தாக்கமும் நாட்டுப்புறக் கலைகளில் இன்றும் இருப்பதைக் காணலாம். தாய்லாந்து மக்களின் நாட்டுப்புறச் சமய நம்பிக்கைகளில் கோவில்கள் முக்கியப் பங்காற்றுகின்றன. தாய்லாந்தின் படிமவியலில் சில சமயங்களில் போதிசத்துவர்களின் ஒரு வடிவம் இணைக்கப்பட்டிருப்பதிலிருந்து மகாயான புத்தமதத்தின் தாக்கம் உள்ளதையும் அறியலாம்.  

### திருமணம்

தாய்லாந்து முறைப் புத்த திருமணச் சடங்குகள் பொதுவாக இரண்டு பகுதிகளாகப் பிரிக்கப்பட்டுள்ளன: பூசைச் செய்து வழிபாடுச் செய்தல், புத்தர் உருவத்திற்கும், புத்த பிக்குகளுக்கும் உணவு, பொருட்களை வைத்துப் படையலிடுதல் போன்ற புத்த சமயம் சார்ந்தவை ஒரு பிரிவாகவும், நாட்டுப்புறப் பழக்கவழக்கங்களை உள்ளடக்கிய, திருமணத் தம்பதியினரின் குடும்பத்தை மையமாகக் கொண்ட, புத்த சமயம் சாராத மற்றொரு பிரிவாகவும் உள்ளன.  

பழைய காலத்தில், புத்தபிக்குகள் திருமணச் சடங்குகளில் கலந்து கொள்ளாமல் இருந்தனர். ஈமச் சடங்குகளில் புத்தபிக்குகள் இருப்பது அவசியமாக இருந்ததால் திருமணத்தில் அவர்கள் இருப்பது ஒரு கெட்டச் சகுனமாகக் கருதப்பட்டது. திருமணம் நிகழும் முன்போ அல்லது நடைபெற்ற பின்போ மணமக்கள் புத்த விகாரைகளுக்குச் சென்று ஆசிர்வாதம் பெறுவது, திருமணத்திற்கு முகூர்த்த நாள் குறிப்பது போன்றவற்றில் புத்தபிக்குகளின் பங்கு இருந்தது. புத்தசமயம் சாராத திருமணச் சடங்குகள் விகாரைகளுக்கு வெளியில், வேறொரு நாளில் நடைபெற்றன. ஆனால், தற்பொழுது இத்தகுத் தடைகள் பெருமளவுத் தளர்த்தப்பட்டுள்ளன. புத்தமதம் சாராத சடங்குகள் நடக்கும் நாளில் மணமக்கள் விகாரைகளுக்குத் செல்வது, புத்த விகாரைகளிலேயே திருமணம் நடைபெறுவது போன்றவை சாதாரணமாக நிகழ்கின்றன. புத்தமதம் சார்ந்த சடங்குகளின்போது மணமக்கள் புத்தரின் உருவத்தை வணங்கி, புத்த மந்திரங்களை ஓதி, விளக்கு, ஊதுபத்தி ஏற்றி வழிபடுதல் வழக்கமாக உள்ளது.
# தனேகஷிமா விண்வெளி மையம்



"தனேகஷிமா விண்வெளி மையம்" (&#x20;(<span lang="ja">種子島宇宙センター</span><span>,</span>&#x20;*Tanegashima Uchū Sentā*<sup><span>?</span></sup>) (TNSC)) ஜப்பானின் விண்வெளி தொழில்நுட்ப மேம்பாடு மற்றும் சோதனைக்களமாகும்.  இது கியூஷூ தீவுக்கு 115 கிலோ மீட்டர்கள் தெற்கே அமைந்திருக்கும் "தனேகஷிமா" தீவில் நிறுவப்பட்டுள்ளது.  சப்பானிய தேசிய விண்வெளி மேம்பாட்டு முகமை நிறுவப்பட்டபோது 1969-இல் இம்மையமும் அமைக்கப்பட்டது. தற்போது ஜாக்சாவால் நிர்வகிக்கப்பட்டு வருகிறது.  

இம்மையத்தில் செயற்கைக்கோள்களின் பொருந்துகை, சோதனை, ஏவுதல் மற்றும் பறத்தல் கண்காணிப்பு பணிகள் மேற்கொள்ளப்படுகின்றன.  மேலும் ஏவூர்தி பொறிகளின் சோதனை முறை எரிதல்களும் இங்கே நடத்தப்படுகின்றன.  இதுவே ஜப்பானின் மிகப் பெரிய விண்வெளி மேம்பாட்டு மையமாகும்.  

## வெளியிணைப்புகள்
- அலுவல் இணையதளம் (Japanese)
- அலுவல் இணையதளம் (English)
- Introduction
- http://www.astronautix.com/sites/tanshima.htm
- SLR Global Performance Report Card
- 8866 Tanegashima - asteroid
# பார்க்கென்டைன்


**இசுக்கூனர் பார்க்** எனவும் அழைக்கப்படும் **பார்க்கென்டைன்** (barquentine) என்பது, மூன்று அல்லது அதற்கு மேற்பட்ட பாய்மரங்களைக் கொண்ட பாய்க்கப்பல். இது முன் பாய்மரத்தில் குறுக்குப் பாயமைப்பும். முதன்மை, பின் மற்றும் பிற பாய்பரங்களில் முன்-பின் பாயமைப்பும் கொண்டது.  

## பார்க்கென்டைன் பாயமைப்பு
முழுப் பாயமைப்புக் கொண்ட கப்பல்கள் எல்லாப் பாய்மரங்களிலும் குறுக்குப் பாயமைப்பையும், "பார்க்" கப்பல் முன் மற்றும் முதன்மைப் பாய்மரங்களில் குறுக்குப் பாயமைப்பையும் கொண்டிருக்க பாக்கென்டைனில் முன் பாய்மரம் மட்டுமே குறுக்குப் பாயமைப்பைக் கொண்டுள்ளது. சிறிய பணிக்குழுவுடன் இயங்கக்கூடிய தன்மை, பெருமளவு சரக்குகளைக் கொண்டுசெல்லும்போது காற்றின் திசைக்கு நெருக்கமாகச் செல்லக்கூடிய வல்லமை என்பன 19 ஆம் நூற்றாண்டின் இறுதியில், இக்கப்பலைப் பிரபலமாக்கின.  

இன்று, பார்க்கென்டைன்கள் நவீன "டோல்" கப்பல்கள் தொடர்பிலும், பாய்க்கப்பல் பயிற்சி தொடர்பிலும் பெயர் பெற்றுள்ளது. இவற்றின் முன்-பின் பாயமைப்பை இலகுவாகவும் செயற்றிறனுடனும் இயக்க முடியும் அதேவேளை, குறுக்குப் பாயமைப்புக்கொண்ட ஒற்றைப் பாய்மரம், தொலை தூரப் பயணத்துக்கான வேகத்தையும், துறைமுகங்களில் நல்ல தோற்றத்தையும் வழங்குகின்றது.
# கொளத்தூர்

கொளத்தூர் என்ற பெயரில் உள்ள கட்டுரைகள்:  
## ஊர்கள்
- கொளத்தூர். எ ஊராட்சி (விழுப்புரம் மாவட்டம்)
- கொளத்தூர். டி ஊராட்சி (விழுப்புரம் மாவட்டம்)
- கொளத்தூர் ஊராட்சி (அரியலூர் மாவட்டம்)
- கொளத்தூர் (சென்னை)
- கொளத்தூர் (சேலம்)
- கொளத்தூர் (புதுக்கோட்டை) (சட்டமன்றத் தொகுதி)
- கொளத்தூர் (சட்டமன்றத் தொகுதி)

## நபர்கள்
- கொளத்தூர் மணி
# ராகவேந்திரா ராஜ்குமார்



**ராகவேந்திரா ராஜ்குமார்** ஓர் இந்தியத் திரைப்பட நடிகர், தயாரிப்பாளர் ஆவார். அதிகமாக கன்னடத் திரைப்படங்களில் நடித்து வருகிறார். இவர் நன்கறியப்பட்ட கன்னடத் திரைப்பட நடிகர் ராஜ்குமார் - பர்வதம்மா இணையரின் இரண்டாவது மகனாவார்.  

இவர் கன்னடத் திரைப்படத் துறையில் உள்ள புகழ்பெற்ற நடிகர்களில் ஒருவராவார். இவர் முன்னணி கதாபாத்திரத்தில் நடித்த பல்வேறு திரைப்படங்கள் மிகச்சிறந்த வெற்றிபெற்ற திரைப்படங்களாகும். தற்போது கன்னடத் திரைப்படங்களைத் தயாரித்து வருகிறார். இவரது தயாரிப்பில், புனீத் ராஜ்குமார் நடித்த *ஜாக்கி* திரைப்படம் சிறப்பான வரவேற்பு பெற்ற திரைப்படமாகும். இவரது சகோதரரான புனீத் ராஜ்குமாரின் திரை வாழ்க்கையை வடிவமைத்ததில் இவருக்கு ஒரு பெரும்பங்கு உண்டு.  

இவரது மகன் வினய் ராஜ்குமார் நடிப்பில் அறிமுகமாகும் புதிய திரைப்படத்திற்கான அறிவிப்புவிழா அட்சய திருதியை நாளில் நடைபெற்றது. இவ்விழாவில் கன்னடத் திரைப்படத்துறையில் உள்ள முக்கிய நடிகர்கள், இயக்குனர்கள் மற்றும் கன்னடத் திரைப்படத் தயாரிப்பாளர்கள் ஏராளமானோர் கலந்து கொண்டனர்.  

## திரைப்பட விபரம்
### நடித்த திரைப்படங்கள்
### தயாரித்த திரைப்படங்கள்
| 1987 | *சுருதி செரிதாக* |
| --- | --- |
| 2010 | *ஜாக்கி* |
| 2012 | *அண்ணா பாண்ட்* |
| 2013 | *யாரு கூகாதளி* |
# பிரிகன்டைன்



**பிரிகன்டைன்** (*Brigantine*) என்பது, இரண்டு பாய்மரங்களைக் கொண்ட ஒரு வகைப் பாய்க்கப்பல். இதன் முன் பாய்மரம் முழுதும் குறுக்குப் பாயமைப்புக் கொண்டது. முதன்மைப் பாய்மரத்தில் முதன்மைப் பாய் முன்-பின் பாயமைப்பிலும், மேற்பாயும், பெரும்பாலும் உச்சிப் பாயும் குறுக்குப் பாயமைப்பிலும் இருக்கும்.  

## நடுநிலக்கடல் பிரிகன்டைன்கள்
13ம் நூற்றாண்டு நடுநிலக்கடற் பகுதியில், பிரிகன்டைன் என அழைக்கப்பட்ட பாய், துடுப்பு இரண்டினாலும் இயக்கப்படும் போர்க் கப்பல்கள் பயன்பாட்டில் இருந்தன. இது இரண்டு பாய்மரங்களில் "லன்டீன்" பாயமைப்புக் கொண்டது. அத்துடன், ஒவ்வொரு பக்கத்திலும் எட்டுத் தொடக்கம் பன்னிரண்டு வரையான துடுப்புக்களும் பொருத்தப்பட்டிருந்தன. இதன் வேகம், திசை மாற்றக்கூடிய தன்மை, இலகுவான கையாள்கை என்பன இதை நடுநிலக்கடற்பகுதிக் கடற் கொள்ளையர்களின் விருப்பத்துக்குரிய கப்பலாக இருந்தது. இதன் பெயர் "கடற் கொள்ளையன்" எனப் பொருள்படும் பிரிகன்டீனோ (*brigantino*) என்னும் இத்தாலியச் சொல்லில் இருந்து பெறப்பட்டது. இதன் பெயரைத் தவிர இதற்கும் வடக்கு ஐரோப்பாவில் உருவாக்கப்பட்ட பிந்திய பிரிகன்டைன்களுக்கும் எவ்வித தொடர்பும் கிடையாது.  

## 17ம் நூற்றாண்டும் அதற்குப் பின்னரும்
17ம் நூற்றாண்டளவில் அத்திலாந்திக் கடல்சார் நாடுகள் இப்பெயரை வேறு வகைக் கப்பலுக்குப் பயன்படுத்தினர். இக்கப்பலில் லட்டீன் பாயமைப்புக் கிடையாது. பதிலாக, முன் பாய்மரத்தில் குறுக்குப் பாயமைப்பும், முதன்மைப் பாய்மரத்தில் முதன்மைப் பாய்க்கு காஃப் பாயமைப்பும், அதற்குமேல் குறுக்குப் பாயமைப்பும் இருக்கும். பிரிகன்டைனில் பின் பாய்மரமே முதன்மைப் பாய்மரமாகும்.  

18ம் நூற்றாண்டின் முதல் பாதியளவில் இச்சொல் ஒரு வகைக் கப்பலையன்றி குறிப்பிட்ட வகைப் பாயமைப்பைக் குறிக்கப் பயன்பட்டது. இவ்வமைப்பு முன்னர் கூறியபடி முன் பாய்மரத்தில் முழு குறுக்குப் பாயமைப்பும், முதன்மைப் பாய்மரத்தில் முன்-பின் பாயமைப்பும் (முதன்மைப் பாய்), குறுக்குப் பாயமைப்பும் (மேற்பாய், உச்சிப்பாய்) கொண்டிருந்தது.
# 1648



**1648** (**MDCXLVIII**) கிரெகொரியின் நாட்காட்டியில் ஒரு புதன்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான நெட்டாண்டு ஆகும்.  

## நிகழ்வுகள்
- சனவரி - உக்ரைனில் கிமெல்னிஸ்கி கிளர்ச்சி ஆரம்பாகியது. இக்கிளர்ச்சி 1654 வரை நீடித்தது. இதன் போது 20,000 யூதர்கள் படுகொலை செய்யப்பட்டனர்.
- சனவரி 30 - நெதர்லாந்தும், எசுப்பானியாவும் எண்பதாண்டுப் போரை முடிவுக்குக் கொண்டு வர உடன்பாட்டை எட்டின. எசுப்பானியப் பேரரசு டச்சுக் குடியரசை அங்கீகரித்தது.
- மார்ச் 31 - உதுமானிய ஆர்மீனியாவில் வான் நகரில் பெரும் நிலநடுக்கம் ஏற்பட்டது.
- அக்டோபர் 24 - வெஸ்ட்ஃபாலியா அமைதி ஒப்பந்தம் கையெழுத்தானது. முப்பதாண்டுப் போர் முடிவுக்கு வந்தது.
- நவம்பர் 11 - பிரான்சும் நெதர்லாந்தும் கரிபியன் செயின்ட் மார்ட்டின் தீவை தமக்கிடையே பிரித்தெடுக்க முடிவு செய்தன.
- இந்தியாவில் பழைய தில்லி நகரில் செங்கோட்டை கட்டி முடிக்கப்பட்டது.
- நண்பர்களின் சமய சமூகம் அமைக்கப்பட்டது.
- கனகாபிடேக மாலை என்னும் தமிழின் முதலாவது இசுலாமியக் காப்பியம் கனக கவிராயர் என அறியப்படும் செய்கு நெயினார் என்பவரால் எழுதப்பட்டது.

## பிறப்புகள்

## இறப்புகள்
# இந்திரகுமார்



**இந்திரகுமார்** ஓர் இந்தியத் திரைப்பட இயக்குநர், தயாரிப்பாளர் மற்றும் நடிகர் ஆவார்.குஜராத்தி திரைப்படங்களில் இரண்டாவது முக்கிய வேடங்களிலும், நகைச்சுவை வேடங்களிலும் நடித்து வருகிறார். இவர், புகழ்பெற்ற இந்தி நடிகையான அருணா இரானியின் சகோதரராவார்  

## திரைப்பட விபரம்
### இயக்கிய திரைப்படங்கள்
- *தில்* (1990)
- *பேட்டா* (1992)
- *ராஜா* (1995)
- *ஈசாக்* (1997)
- *மன்* (1999)
- *ஆசிக்* (2001)
- *ரிஷ்தே* (2002)
- *மஸ்தி* (2004)
- *பியாரே மோகன்* (2006)
- *தமால்* (2007)
- *டபுள் தமால்* (2011)
- *கிராண்ட் மஸ்தி* (2013)
- *சூப்பர் நானி* (2014)
- *கிரேட் கிராண்ட் மஸ்தி* (2015)
- *டோட்டல் தமால்* (2015)
# ஈவு

கணிதத்தில் **ஈவு** (*quotient*) (வேர்ச்சொல் "how many times", ஒலிப்பு: *ˈkwoʊʃənt*) என்பது வகுத்தலில் கிடைக்கும் விளைவுவாகும்.  

எடுத்துக்காட்டாக, 6 ஐ 3 ஆல் வகுத்தால் கிடைக்கும் ஈவு 2. இதில் 6, வகுபடு எண், 3 வகுஎண். ஒரு வகுபடு எண்ணை எத்தனை முறை ஒரு வகுஎண் வகுக்கிறது என்பதை ஈவு குறிக்கிறது. மேலுள்ள எடுத்தக்காட்டில், 6 இல் 3 இருமுறை வகுக்கிறது.  

யூக்ளிடிய வகுத்தலில் ஈவு என்பது, இரு முழு எண்களை வகுக்கும்போது கிடைக்கும் விடையின் முழுஎண் பகுதியைக் குறிக்கும்.  

எடுத்துக்காட்டு:  
:13 ஐ 5 ஆல் வகுக்கும்போது ஈவு = 2 ; மீதி = 3. (13 = (2 x 5) + 3)  

## இதனையும் பார்க்க
- விகிதம்
# இமாம் சதுக்கம்


**இமாம் சதுக்கம்** (*Imam Square*) அல்லது **நகசு சகான் சதுக்கம்** (*Naqsh-e Jahan Square*; ; *மைதானே நகசு சகான்*; *பொருள்*: "உலக சதுக்கத்தின் உருவம்"; முன்னைய பெயர் **சா சதுக்கம்** [*Shah Square*]), என்பது ஈரானின் இசபகான் நகரத்தின் மத்தியில் அமைந்துள்ள சதுக்கம் ஆகும். 1598 இற்கும் 1629 இற்கும் இடைப்பட்ட காலத்தில் கட்டப்பட்ட இது முக்கியமானதொரு வரலாற்றுப் பகுதியும், ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களமும் ஆகும். இது அகலமும் நீளமும் உடையது ( பரப்பு).  

சா பள்ளிவாசல் சதுக்கத்தின் தென் பகுதியில் அமைந்துள்ளது. அதன் மேற்குப் பகுதியில் அலி கபு அரண்மனை உள்ளது. சதுக்கத்தின் கிழக்குப் பக்கத்தில் செய்க் லொட்ப் அல்லா பள்ளிவாசலும், வடக்குப் பக்கத்தில் பெரிய அங்காடிக்கான கெய்சாரியா வாயிலும் உள்ளது. தற்போது சா பள்ளிவாசலில் வெள்ளிக்கிழமைத் தொழுகை இடம்பெறுகிறது.  

இச்சதுக்கம் ஈரானிய 20,000 றியால் நாணயத்தின் பின் பக்கத்தில் சித்தரிக்கப்பட்டுள்ளது.  

## வரலாறு
1598 இல், சா அபாசு தன்னுடைய அரச தலைநகரை வட-மேற்கு நகரான குவாசுவின்னை இசபகானுக்கு நகர்த்தத் தீர்மானித்தபோது, முற்றிலும் ஒரு நகரை மீள் உருவாக்கும் பாரிய நிகழச்சித்திட்டங்களில் ஒன்றை பாரசீக வரலாற்றில் முன்னெடுத்தார். இசபகான் மத்திய நகரை தெரிவு செய்கையில், "வாழ்வு கொடுக்கும் ஏரி" என்று சொல்லப்படும் சாயான்தேயினால் வளமூட்டப்பட்ட, வலுவான பயிர்ச்செய்கையின் பாலைவனச் சோலைத் திகழ்ந்த மழையற்ற நிலப்பரப்பின் பரந்த பகுதியின் மத்தியில், அபாசு உதுமானியப் பேரரசு, உசுபெக்கு ஆகியோரால் எதிர்காலத்தில் தாக்குதலிலிருந்து விலகியிருக்க தொலைவில் அமைத்தார். அத்துடன் பாரசீக வளைகுடா மீது அதிக கட்டுப்பாட்டையும் கொண்டார். இது விரைவில் இடச்சு, பிரித்தானிய கிழக்கிந்திய நிறுவனம் என்பவற்றின் முக்கிய வாணிகப் பாதையாக மாறியது.  

இதன் பிரதான கட்டடக்கலைஞரான சாயக் பாய், சா அப்பாசின் இரு முக்கிய முதன்மைத்திட்டங்கள் மீது கவனத்தைக் கொண்டிருந்தார். அவையாவன: எல்லா வெளிநாட்டு புகழ்மிக்கவர்களின் வாழ்விடம் உட்பட்ட, நகரத்தின் முக்கிய நிறுவனங்களால் சூழப்பட்ட சகர் பா வளாகம், மற்றும் இமாம் சதுக்கம் அல்லது நகசு சகான் சதுக்கம் ("*உலக சதுக்கத்தின் உருவம்*"). சா ஆட்சிக்கு வரமுன்னர், பாரசீகம் அதிகாரக் கட்டமைப்பை குறைத்திருந்தது. அதனால், வேறுபட்ட அமைப்புகள் அதிகாரத்திற்காக சண்டையிட்டன. அவற்றில் தரைப்படை, பல்வேறு மாகாணங்களில் இருந்து பேரரசை முழுமைபெறச் செய்த ஆளுனர்களும் ஆகியோர் அதில் ஈடுபட்டனர். சா அப்பாசு இந்த அரசியல் கட்டமைப்பை வலுவிழக்கச் செய்து, பாரசீகத்தின் பெரும் தலைநகராக இசபகானை மீள் உருவாக்க விரும்பியது அதிகாரத்தை மையப்படுத்தலில் முக்கிய பகுதியாக இருந்தது. பாரசீகத்தின் மூன்று பிரதான பகுதிகளான மச்சித்து இ சாவினைப் பிரதிநிதுத்துவப்படுத்திய சமயக் குருக்களின் அதிகாரம், பேரரசு அங்காடியை பிரதிநிதுத்துவப்படுத்திய வர்த்தகர்களின் அதிகாரம், அலி கபு அரண்மனையில் உள்ள சாவின் அதிகாரம் என்பவை ஒன்றாக இருக்க சதுக்கத்தின் கூர்மதி கட்டப்பட்டது.  

## அரச சதுக்கம்
அரச சதுக்கம் "சா"வும் மக்களும் சந்திக்கும் இடமாகும்.
# இரேனியம்(VII) சல்பைடு



**இரேனியம்(VII) சல்பைடு** *(Rhenium(VII) sulfide)* என்பது Re<sub>2</sub>S<sub>7</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெர் இரேனேட்டு (ReO<sup>−</sup><sub>4</sub>) மற்றும் ஐதரசன் சல்பைடு (H<sub>2</sub>S) முதலியன 4N ஐதரோ குளோரிக் அமிலத்தில் வினைபுரியும் போது இரேனியம்(VII) சல்பைடு உருவாகிறது.  

## தொகுப்பு வினை

இரேனியமும் கந்தகமும் நேரடியாக வினைபுரியும் பொழுது இரேனியம்(VII) சல்பைடு உருவாகிறது.  

:<math>\mathrm{2Re + 7S \ \xrightarrow{\Delta}\ Re_2S_7 }</math>  

இரேனியம்(VII) ஆக்சைடுடன் ஐதரசன் சல்பைடு சேர்த்து சூடுபடுத்தும் போதும் இரேனியம்(VII) சல்பைடு உருவாகிறது.  

:<math>\mathrm{Re_2O_7 + 7H_2S \ \xrightarrow{\Delta}\ Re_2S_7 + 7H_2O }</math>  

## வினைகள்

இரேனியம்(VII) சல்பைடை வெற்றிடத்தில் சூடுபடுத்தும் போது சிதைவடைகிறது.  

:<math>\mathrm{Re_2S_7 \ \xrightarrow{600^oC}\ 2ReS_2 + 3S }</math>  

மேலும் இச்சேர்மத்தை காற்றில் சூடுபடுத்தினால ஆக்சைடைக் கொடுக்கிறது  

:<math>\mathrm{2Re_2S_7 + 21O_2 \ \xrightarrow{\Delta}\ 2Re_2O_7 + 14SO_2 }</math>
# ஆசாதி கோபுரம்



**ஆசாதி கோபுரம்** (*Azadi Tower*; ; *புர்ஜே ஆசாதி*, பொருள்: "சுதந்திரக் கோபுரம்" அல்லது "விடுதலைக் கோபுரம்"), முன்னைய பெயர்: *சஹ்யாது கோபுரம்* (*Shahyad Tower*), ; (*புர்ஜே சஹ்யாது*, பொருள்: "மன்னரின் நினைவுக் கோபுரம்") என்பது ஈரான் தலைநகர் தெஹ்ரான் நகரிலுள்ள நினைவுச் சின்னம் ஆகும். இது நகருக்கான மேற்கு நுழைவாயில் அடையாளமாகவும், நகரின் அடையாளங்களில் ஒன்றாகவும் உள்ளது.  

## வரலாறு
2,500 வருட ஈரானிய முடியாட்சியை நினைவு கூர்வதற்கான விழாவுக்காக 1971 இல் இது கட்டப்பட்டது. "தெஹ்ரானுக்காக நுழைவாயிலான இது "சஹ்யாது" (மன்னரின் நினைவிடம்) என முகம்மத் ரிசா ஷா பஹ்லவியைப் பெருமைப்படுத்தும் விதமாகப் பெயரிடப்பட்டிருந்தது. ஆனாலும், "ஆசாதி" (சுதந்திரம்) என 1979 ஆம் ஆண்டுப் புரட்சிக்குப் பின் பெயர் மாற்றம் பெற்றது. இது 50 மீட்டர் (164&nbsp;அடி) உயரமும் முற்றிலும் வெட்டப்பட்ட பளிங்கு மூலம் அணியூட்டப்பட்டது.  

## கட்டுமானம்

குசைன் அமனாத்து எனும் கட்டடக்கலைஞர் சசானிய, அகாமனிசிய கால கட்டடக்கலையின் இணைப்பு மூலங்களினதும், பின் பாரசீகக் கட்டிடக்கலையும் கொண்ட இந்நினைவுச் சின்னத்தை நிர்மானிப்பதற்கான போட்டியில் வென்றார்.  

அமனாத்து ஒரு பகாய் சமயம் சார்ந்தவர். இவர் ஈரானியப் புரட்சியாலும் பலசமய நீக்கலாலும் நாட்டைவிட்டு வெளியேற்றப்பட்டார்.  

இக்கோபுரம் ஆசாதி கலாச்சார வளாகத்தின் பகுதியாக தெக்ரானின் ஆசாதி சதுக்கத்தின் 50,000&nbsp;m² பகுதியில் அமைந்துள்ளது. கோபுரத்தின் அடியில் சில நீரூற்றுக்களும் நிலத்தின் கீழ் நூதன காட்சிச்சாலையும் அமைந்துள்ளது.  

இஸ்பகான் மாகாண பளிங்கு கற்கள் கொண்டு கட்டப்பட்ட இதில் எட்டயிரம் கற் தொகுதிகள் உள்ளன. கற்கள் கன்பர் ரகிமி என்பவர் மூலம் விநியோகிக்கப்பட்டது. ஒவ்வொரு கல்லினதும் அமைப்பு கணினி மூலம் கணக்கிடப்பட்டது. கோபுரக் கட்டுமானப் பணிகள் சிறந்த ஈரானிய கற்கொத்தன் கபாஃர் தவர்பனா வர்னோஸ்பதரணி என்பவரால் முன்னெடுக்கப்பட்டது. பிரதான பொருராதார உதவி ஐநூறு ஈரானிய நிறுவனங்கள் குழுமத்தினால் வழங்கப்பட்டது. அதன் திறப்பு விழா 16 அக்டோபர் 1971 அன்று இடம் பெற்றது.  

அல்ஜியர்ஸ் நகரிலுள்ள முக்கிய வீரத்தியாகிகள் நினைவு மண்டப (கட்டப்பட்டது, 1982) அமைப்பு இக்கோபுரத்தின் பாரிய தாக்கம் செலுத்தி, பொதுவான வடிவமைப்பிலும் விபரங்களிலும் காணப்படுகிறது.  

## நூதன காட்சிச்சாலை
கோபுரத்திற்கான நுழைவாயில் பிரதான கவிகை மாடத்திற்கு நேரே கீழாக அமைந்து அடித்தளத்தில் அமைந்துள்ள ஆசாதி நூதன காட்சிச்சாலைக்குச் செல்கிறது. கருப்புச்சுவர்களும் கட்டடத்தின் விகிதத் தொடர்புகளும் கடுமையானவை. கண்ணாடிப்பெட்டி ஊடாக வரும் ஒளி கட்டுபடுத்தப்பட்ட பாரிய கதவுகள் நிலவறைக்கு திறக்கப்பட்டிருக்கிறது. தங்கம், கண்ணாடிப் பூச்சு வேலைப்பாடுகள், நிறந்தீட்டப்பட்ட மட்பாண்டம், பளிங்கு, நுண்ணிய ஓவியப்படம், ஓவியங்கள் ஆகியன கருப்பு பளிங்குச் சுவர்களில் அமைந்துள்ளன. கூரை சிமிட்டிக் கலவை சல்லடைக்கண்ணால் உருவானது. கிட்டத்தட்ட ஐம்பது துண்டுகளின் தெரிவுகள் ஈரான் வரலாற்றின் குறிப்பிட்ட காலத்தை பிரதிநிதித்துவப்படுத்துகின்றன.  

பிரதான காட்சிக்காக சைரஸ் நீள் உருண்டையின் பிரதி (பிரித்தானிய அருங்காட்சியகம் அதன் மூலத்தைக் கொண்டுள்ளது) வைக்கப்பட்டுள்ளது. நீள் உருண்டையின் மீது ஆப்பெழுத்து சாசன மொழிபெயர்ப்பு பொன் எழுத்துக்களால் பொறிக்கப்பட்டு, நூதனசாலையின் ஒலி-காட்சி திணைக்களத்திற்குப் போகும் காட்சியங்கள் ஒன்றின் சுவரில் அமைந்துள்ளது. இதன் எதிரில், அலங்காரத்தட்டு வெள்ளைப் புரட்சியில் பனிரெண்டு விடங்களையும் பட்டியலிட்டு அமைக்கப்பட்டுள்ளது.
# சீசரின் பாலம்



**சீசரின் பாலம்** (*Caesar's bridge*) அல்லது **பாண்ட் இ கைசர்** (*Band-e Kaisar*, , **வலேரியன் பாலம்** (*Bridge of Valerian*) என்பது ஈரான் சுஸ்தார் என்னுமிடத்தில் உள்ள பண்டைய வளைவுப் பாலமும், அந்நாட்டில் முதன்முதலில் அணையுடன் சேர்த்துக் கட்டப்பட்ட பாலமும் ஆகும். உரோமானியர்களால் கி.பி 3 ஆம் நூற்றாண்டு சசானிய கட்டளைப்படி கட்டப்பட்ட, ஈரான் நிலப்பரப்பினுள் அமைந்துள்ள இப்பாலம் முக்கிய கிழக்கு உரோமப் பாலமாகவும் உரோம அணையாகவும் இருந்தது. அதன் இரட்டை நோக்க வடிவமைப்பு ஈரானிய குடிசார் பொறியியல் மிக ஆழமான செல்வாக்கையும் சசானிய நீர் முகாமைத்துவ நுட்பத்தையும் காட்டுகிறது.  

ஈரானின் முக்கிய கிளை ஆறான கருன் ஆற்றுக்கு மேலாக கிட்டத்தட்ட 500&nbsp;மீ நீளத்தில் சுஸ்தார் வரலாற்று திரவ இயங்கு முறை மைய கட்டமைப்பாக விளங்கியது. அதிலிருந்து விவசாய உற்பத்தியை நகர் பெற்றது. இது ஐக்கிய நாடுகள் கல்வி, அறிவியல், பண்பாட்டு நிறுவனம் மூலம் பட்டியலிடப்பட்டு, 2009 இல் ஈரானின் 10 வது உலகப் பாரம்பரியக் களம் ஆகியது. வில்வளைவு மேல் கட்டுமானம் பசாகடேவிற்கும் சசானிட் தலைநகர் டெசிபோனுக்கும் இடையில் முக்கிய பாதையைக் கொண்டு சென்றது. இப்பாலம் 19 ஆம் நூற்றாண்டின் இறுதி வரை பயன்பாட்டில் இருந்தது.  

## வரலாறு
பாரசீகப் பாரம்பரித்தின்படி பாண்ட் இ கைசர் என்ற பெயர், சசானிய ஆட்சியாளர் முதலாம் சபூரினால் எடேசாப் போரில் (260) தோற்கடிக்கப்பட்டு முழுப்படையுடனும் பிடிபட்ட உரோமப் பேரரசர் வலேரியன் (253–260&nbsp;கி.பி) பெயர் மூலம் பெறப்பட்டது. உரோம பொறியியல் படைப்பிரிவு உட்பட 70,000 பேரைக் கொண்ட அப்பெரும் படை வெற்றி பெற்றவர்களினால் தென் மேற்கு ஈரானில் முக்கிய விவசாய மையத்தில், சுஸ்தாரில் கட்டுமானப் பணிக்காக வேலைக்கு அமர்த்தப்பட்டனர். ஒட்டுமொத்தமாக சில 150,000 எக்டேர்கள் கொண்ட உழுது பயிரிடக்கூடிய நிலத்தின் பாரிய அகன்ற அதன் சேவைக்கு, உரோமானியர்கள் மூன்று கட்டமைப்புக்களைக் கட்டுவதற்கு ஏற்படுத்தப்பட்டார்கள். அக்கட்டமைப்புக்கள் முறையே: அபி காகர் எனப்பட்ட ஒரு கால்வாய், பாண்ட் இ கைசர், பாண்ட் இ மிசான் எனப்பட்ட இரு அணைகள் என்பனவாகும். இவை செயற்கை நீரோடைக்கு கருன் ஆற்று நீரைச் செலுத்த இயக்கின.  

இக்கதை முசுலிம் வரலாற்றாளர்களான தபாரி, முசுடி என்பவர்களினால் 9 ஆம், 10 ஆம் நூற்றாண்டுகளில் எடுத்துரைக்கப்பட்டது. ஆயினும் அவர்களின் கதை விபரிப்பை அப்படியே ஏற்றுக் கொள்ள முடியாது. இருப்பினும், உரோமானியர்களின் வரலாற்று நிகழ்வு தற்கால உள்ளூர்ப் பெயர்களால் சான்றாகின்றன. "உரோமிச்கான்" எனும் பக்கத்துக் கிராமம், "உருமியன்" எனும் பெயர் கொண்ட லூர் குலத்தவர் ஆகியனவற்றைக் குறிப்பிடலாம். மேலும், உள்ளூர் பாரம்பரியமானது வர்த்தக மூலமான உரோமானிய குடியேற்றக்காரர்கள், சித்திப்பட்டாடை உற்பத்தி, மற்றும் சில புகழ்பெற்ற மரபுகள் ஆகியவற்றால் குறிப்பிடுகின்றன.  

உரோம எடுத்துக்காட்டை மாதிரியாகக் கொண்ட, பாலத்தின் மேற்கட்டுமான ஒருமைப்பாடானது அணை வடிவமைப்பில் ஈரானிய திரவ இயங்கு முறை பொறியிலில் சாதாரண செயற்பாடாக மாறியது. இது கி.பி 1000 வரை நீடித்தது.  


## மூலங்கள்
- 
- 

## குறிப்பு
# அருணா இரானி



**அருணா இரானி** ஓர் இந்தியத் திரைப்பட நடிகை ஆவார். இந்தி, குஜராத்தி மொழிகளில் சுமார் 300க்கும் அதிகமான திரைப்படங்களில் நடித்துள்ளார். இவர் பெரும்பாலும் துணைக் வேடங்களிலேயே நடித்துள்ளார். 2012ஆம் ஆண்டில் சனவரி மாதத்தில் நடைபெற்ற 57வது பிலிம்பேர் விருதுகள் விழாவில் இவருக்கு பிலிம்பேர் விருதுகள் வாழ்நாள் சாதனையாளர் விருது வழங்கப்பட்டது.
# சிங்கப்பூர் மக்கள் தொகையியல்

**சிங்கப்பூர் மக்கள் தொகையியல்** (Demographics of Singapore) என்பது சிங்கப்பூர் நாட்டின் மக்கள் தொகையையும், மக்கள் தொகை சார்ந்த அம்சங்களான மக்கள் தொகை அடர்த்தி, இனம், கல்வி நிலை, மக்களின் ஆரோக்கியம், பொருளாதார நிலை, மதச் சார்புகள் உள்ளிட்ட மக்கள் தொகையின் பிற அம்சங்கள் குறித்தான அலசலையும் குறிக்கின்றது.  

2012 ஆம் ஆண்டு ஜூன் மாத இறுதியில் இத் தீவின் மக்கள் தொகை 5.31 மில்லியன்களாக காணப்பட்டது. இதுவே மொனாக்கோவிற்கு அடுத்தபடியாக, உலகில் அதிக சனத்தொகை அடர்த்தி கொண்ட தன்னாட்சி மிக்க நகர-அரசு ஆகும். சிங்கப்பூர் ஒரு பல்லின, பல்கலாசாரங்களைக் கொண்ட நாடாகும். இந்நாட்டின் மக்கள் தொகை பெரும்பான்மையாக சீனர்களையும் (75.9%), அடுத்த படியாக ஒரு கணிசமான அளவு மலேயர்களையும் (12.1%) மற்றும் சிறுபான்மை இந்தியர்களையும் (9.1%) கொண்டுள்ளது. மேலும் ஐரோப்பிய, ஆசிய வம்சாவளி மக்களும் இங்கு வாழ்கின்றனர். இங்கு மலாயர்கள் தான் உள்நாட்டு சமூகமாகக் கருதப்படுகிறார்கள். இவர்களில் அநேகமானோர் 1945 ஆம் ஆண்டிற்கு பிறகு இந்தோனேசியாவிலிருந்தும் மலேசியாவிலிருந்தும் இடம்பெயர்ந்து வந்த மக்களின் வம்சாவளியினராவர் .  

இங்கு பரவலாக மகாயான பௌத்த மதம் பின்பற்றப்பட்டாலும், இதைப் பெரும்பான்மைச் சமயமாகக் கருதமுடியாது. கணிசமான அளவு மக்கள் இசுலாம், கிறித்துவம், இந்து சமயம், சீக்கியம், நாத்திகம் ஆகிய கொள்கைகளை பின்பற்றுபவர்கள். வருடாந்த மொத்த சனத்தொகை வளர்ச்சி வீதம் 2012 ஆம் வருடம் சுமார் 2.5% ஆகப் பதியப்பட்டது.  

சிங்கப்பூரின் தேசிய மொழி மலாய் மொழி ஆகும். மேலும் ஆங்கிலம், மாண்டரின் மொழி, தமிழ் மொழி ஆகியன உத்தியோகபூர்வ மொழிகளாக பயன்படுத்தப்படுகின்றன. ஆங்கில மொழி மிக முக்கியமான மொழியாகக் கருதப்படுவதோடு பாடசாலைகளில் கட்டாய மொழியாகவும் கற்பிக்கப்படுகின்றது.  

சிங்கப்பூர் மக்கள் தொகையின் முழு கருவள வீதம் (total fertility rate) 2011 ஆம் ஆண்டில் 1.2 ஆக காணப்பட்டது. சீனர்கள், மலேயர்கள் மற்றும் இந்தியர்களின் கருவள வீதம் முறையே 1.08, 1.64 மற்றும் 1.09 ஆக பதியப்பட்டது. 2010 ஆம் ஆண்டு நடந்த கணக்கெடுப்பின் படி, மலேயர்களின் கருவள வீதமானது சீனர்கள் மற்றும் இந்தியர்களின் கருவள வீதத்தை விட 70% அதிகமாக காணப்பட்டது. சிங்கப்பூர் தனது நாட்டின் கருவள வீதத்தினை 2.1 ஆக அதிகரிப்பதற்குப் பல வருடங்களாக நடவடிக்கை எடுத்து வருகின்றது. || 5,469.7 || 3,870.7 || 3,343.0 || 527.7 || 1,599.0 || 1.3% || 0.7% || 0.9% || -0.7% || 2.9% || 718.3 || 7,615  
|}  

**குடியிருப்பாளர்களின் பால் ரீதியான கலப்பு பிறப்புவீதம் அதிகரித்ததுடன் இறப்புவீதம் வீழ்ச்சி கண்டது.; சராசரி சனத்தொகை வளர்ச்சி வீதம் 4.4% ஆக காணப்பட்டதுடன், இதில் 1% புதிய குடியிருப்பாளர்களினால் ஏற்பட்டது; சிங்கப்பூர் வரலாற்றில் உச்ச பிறப்புவீதம் 1957 ஆம் வருடம் 42.7 (1000 நபர்களுக்கு) ஆக பதிவாகியது.**

| வளர்ச்சி வீதம் |  |  |
| --- | --- | --- |
| 1947&mdash;1957 | 84.7% |  |
| 1957&mdash;1970 | 90.8% |  |
| 1970&mdash;1980 | 13.3% |  |
| 1980&mdash;1990 | 18.5% |  |
| 1990&mdash; 2000 | 20.6% | } |
# குத்தாயிசி

**குத்தாயிசி** அல்லது **குத்தயீசி** (ஆங்கிலம்: Kutaisi; சியோர்சியன்: ქუთაისი) மேற்கு ஆசியா மற்றும் கிழக்கு ஐரோப்பா ஆகிய கண்டங்களை இணைத்து அமைந்துள்ள நாடான சியார்சியாவின் முக்கிய நகரங்களில் ஒன்றாக அறியப்படுகிறது. தலைநகர் திபிலீசிக்கு அடுத்ததாக சியார்சியாவின் இரண்டாவது பெரிய நகரான "குத்தாயிசி" சட்டமன்ற தலைநகரமாகும். தலைநகர் திபிலீசியிலிருந்து மேற்கே 221 கிலோமீட்டர் (137 மைல்) அமைந்துள்ள "குத்தாயிசி" அந்நாட்டின் மேற்கு பிராந்திய தலைநகராக உள்ளது.  

## புவியியல்
குத்தாயிசி மாநகரம் இரியோனி ஆற்றின் (Rioni River) இருகரையிலும் பகிர்ந்து அமைந்தவாறு உள்ளது. இந்நகரம் கடல்மட்டத்திலிருந்து 125-300 மீட்டர் (410-984 அடி) உயரத்தில் அமைந்துள்ளது. கிழக்கு மற்றும் வடகிழக்குவரையில் லமெரிடி(Imereti) மலைத்தொடர் அடிவாரத்தால் சூழப்பட்டுள்ளது, வடக்கு மற்றும் மேற்கு புலத்தில் சாம்குறலி (Samgurali) வீச்சையும் மேற்கு மற்றும் தெற்கில் கல்ச்சீசு (Colchis) சமவெளிப் பகுதியாக உள்ளது.  

### நிலஎழில்
குத்தாயிசியின் வடகிழக்கு மற்றும் வடமேற்கு திசைகளில் இலையுதிர்க்கும் வனங்களினால் சூழப்பட்டுள்ளது, நகரின் புறநகர்ப் பகுதிகளில் பரவலான வேளாண் நிலங்களாகக் காணப்படுகிறது. நகரின் மையப்பகுதிகளில் தோட்டங்கள் அமைத்து பராமரிப்பதோடு வீதிகளின் விளிம்புகளில் இருபுறமும் உயர்ந்த இலையடர் மரங்களின் வரிசையாக காணப்படுகின்றன. வசந்த காலத்தில் நகரின் பின்னணியில் உள்ள மலைப்பகுதியிலிருந்து பனியுருகி நகரின் மத்தியில் ஓடும் இரியோனி ஆற்றில் கலந்தோடுகிறது.  

## காலநிலை
குத்தாயிசியின் காலநிலை இலையுதிர் மற்றும் குளிர்கால மாதங்களில், ஈரப்பதமான, மிதமான வெப்பமண்டலக் காலநிலையாக, நன்கு வரையறுக்கப்பட்ட பருவப்பெயர்ச்சியாய் நடைபெறுகிறது (கோல்சிசு சமவெளி பண்பு) . கோடைகாலம் பொதுவாக வெப்பமாகவும் ஒப்பிட்டளவில் உலர்ந்த தன்மை கொண்டதாகவும், குளிர்காலம் ஈரமானதாகவும் குளிரானதாகவும் உள்ளது. நகரத்தின் சராசரி ஆண்டு வெப்பநிலையானது 14.5 பாகை செல்சியசுயாகவும், சனவரி மாதம் மிகக் குளிரான மாதமாகச் சராசரியாக 5.3 பாகை செல்சியசு கொண்டுள்ளது. சூலை மாதங்களில் வெப்பநிலை சராசரியாக 23.2 பாகை செல்சியசு உயர்ந்து வெப்பமான மாதமாகவும் உள்ளது. மிக குறைந்த பட்சமாக அளவைப்பதிவு வெப்பநிலை 17 பாகை செல்சியசு மற்றும் அதிகபட்சப் பதிவு வெப்பநிலை 44 பாகை செல்சியசாக உள்ளது, இதன் சராசரி ஆண்டு வீழ்படிவு சுமார் 1,530 மிமீ (60.24) அளவையாகும். குத்தாயிசியின் பிராந்தியத்தில் ஒவ்வொரு ஆண்டின் பருவகாலங்களில் மழை பெய்கிறது. நகரத்தில் பெரும்பாலான காலங்களில் குளிர்ந்த தன்மையாக காணப்படுகிறது அதேவேளை பலத்த மற்றும் கடும் பனிப்பொழிவு ஏற்படுவதுண்டு. (*ஒரு பனிப்புயலுக்கு, 30 செமீ/12 அங்குலம் வரையிலுமான பனிப்பொழிவு இங்கு அசாதாரணமானதல்ல*) ஆனால், பனிமூடல்கள் பொதுவாக ஒரு வாரத்திற்குமேல் நீடிப்பதில்லை. கோடையில், அருகிலுள்ள மலைகளிலிருந்து பலத்த கிழக்குக் காற்று குத்தாயிசியில் வீசுகிறது.  
<div>  

</div>  

## வரலாறு

குத்தாயிசி, பண்டைய கோல்சிசு பண்டைய இராச்சியத்தின் தலைநகரமாகும். இந்நகரம் கிமு இரண்டாவது புத்தாயிரத்தில் கோல்சிசு தலைநகராக செயல்பட்டு வந்துள்ளதற்கான தொல்லியல் சான்றுகள் உள்ளன. ஜெசன் மற்றும் அர்க்கோனாட்சின் கோல்சிசின் பயணம் குறித்து அப்பலோனியசு ரோடியசால் எழுதப்பட்ட கிரேக்கக் கவிதையான ’அர்கோனட்டிக்கா’வில் அவர்கள் பயணத்தின் இறுதி இலக்காகவும் ஏட்சு (Aeëtes) அரசர் தங்கியிருந்த இடமாகவும் குத்தாயிசி இருந்ததாக ஆசிரியர் குறிப்பிட்டுள்ளதாக சில வரலாற்று ஆய்வாளர்கள் நம்புகிறார்கள்.
# பம், ஈரான்



**பம்** (*Bam*; ) என்பது ஈரான் கெர்மான் மாகாணத்தில் அமைந்துள்ள பம் பிரிவின் தலைநகரும் நகருமாகும். 2006 மக்கள் தொகை கணக்கெடுப்பின்படி, அதனுடைய மக்கள் தொகை 73,823 ஆகவும் 19,572 குடும்பங்களாகவும் காணப்பட்டன.  

தற்கால ஈரானின் பம் நகர் பம் அரணால் சூழப்பட்டுள்ளது. உத்தியோகபூர்வக் கணக்கெடுப்பின்படி, 2003 நிலநடுக்கத்திற்கு முன்பு நகரின் மக்கள் தொகை கிட்டத்தட்ட 43,000 ஆக இருந்தது. அரணின் உருவாக்கம் காலம், காரணம் என்பன பற்றி பல கருத்துக்கள் காணப்படுகின்றன. பார்த்தீனியப் பேரரசினால் இது அமைக்கப்பட்டது என்ற கருத்து உள்ளது. பொருளாதார, வர்த்தக ரீதியாக பிரதேசத்தில் மிக முக்கிய இடமாக உள்ளதுடன் இதன் துணிகளும் ஆடைகளும் புகழ் பெற்றவை. அராபிய பயணியும் நிலவியலாளருமான இபின் கவ்கால் (943–977) தன் நூலான "சுரட் உல் ஆர்ட்" (*உலக உருவம்*) என்பதில் பின்வருமாறு பம் பற்றி எழுதியுள்ளார்:  

:*அங்கே சிறந்த, அழகான, நீண்ட காலம் இருக்கக்கூடிய பருத்தி ஆடைகள் உலகிலுள்ள அரண்மனைகளுக்கு எல்லாம் அனுப்பப்படுகிறது. அங்கே அவை சிறந்த துணிகளால் உருவாக்கப்பட்டு, ஒவ்வொன்றும் கிட்டத்தட்ட 30 தினார்களுக்கு விற்கப்படுகின்றன. அவை குரோசான் மாகாணம், ஈராக், எகிப்து ஆகிய இடங்களில் விற்கப்பட்டன.*  

பண்டைய அர்கே பம் அரண் 2000 வருடங்களுக்கு முன்னான ஒரு வரலாற்றை பார்த்தீனியப் பேரரசின் காலத்தில் (248 கி.மு–224 கி.பி) கொண்டுள்ளது. ஆனாலும் பல கட்டடங்கள் சஃபாவித் அரச மரபுக் காலத்தில் கட்டப்பட்டன. இந்நகர் 1722 இல் ஆப்கானிய படையெடுப்பால் பாரியளவில் கைவிடப்பட்டது. பின்னர், மெதுவாக நகரம் மீள் குடியேற்றத்திற்கு உள்ளானது. சிராசிலிருந்து வந்த படையெடுப்பால் இரண்டாவது முறையாகவும் இந்நகர் கைவிடப்பட்டது. மேலும், சிலகாலம் இது படைவீரர் தங்குமிடமாகவும் பயன்படுத்தப்பட்டது.  

தற்போதுள்ள பாம் நகர் பழைய அரணுக்குப் பின்னான காலத்தில் உருவாக்கப்பட்டது. இது மெதுவாக விவசாய, தொழிற்சாலை மையமாக தொடர்ச்சியான வளர்ச்சிக்கு, 2003 நிலநடுக்கம் ஏற்படும்வரை உள்ளானது. பொதுவாக இந்நகர் பேரீச்சை, தோடை இன பழங்களுக்கு புகழ்பெற்றது. மேலும் இந்நகர் சுற்றுலா மூலமும் நன்மையடைகிறது.  

## 2003 நில நடுக்கம்
2003 பம் நில நடுக்கம் தென்கிழக்கு ஈரானின் கேர்மன் மாகாண சுற்றுவட்டாரத்தையும் பம்மையும் 01:56&nbsp;UTC (5:26 மு.ப ஈரானிய பொது நேரம்) மணிக்கு 26 திசம்பர் 2003 அன்று பாரியளவில் தாக்கியது. நிலநடுக்க அளவாக 6.6 உந்தத்திறன் ஒப்பளவு (Mw) ரிட்சர் அளவு அதிகளவில் பரவலாக ஏற்றுக் கொள்ளப்பட்டது. இதனை ஐக்கிய அமெரிக்காவின் நில அமைப்பியல் மதிப்பீட்டால் கணக்கிடப்பட்டது. நில நடுக்கம் பொதுவில் அழிவை ஏற்படுத்தியது. இதனால் 26,271 பேர் கொல்லப்பட்டும் மேலதிகமாக 30,000 பேர் காயப்பட்டனர். நில நடுக்கத்தின் தாக்கமும் பாதிப்பும் நகரில் உள்ள கட்டங்கள் சேற்றுக் கற்களால் கட்டப்பட்டதும், 1989 இல் ஈரானில் கொண்டுவரப்பட்ட நில நடுக்க ஒழுங்குக்கு ஏற்ப அமையாததாலும், நகரிலுள்ள பல மக்கள் உறக்கத்தில் கட்டடங்களுக்குள் இருந்நதாலும் அதிகளவில் ஏற்பட்டது.  

நில நடுக்கத்தினால் அமெரிக்க ஐக்கிய நாடுகளுக்கும் ஈரானுக்கும் இடையிலான உறவில் மாற்றத்தை ஏற்படுத்தியது. நில நடுக்கத்தைத் தொடர்ந்து அமெரிக்கா ஈரானுக்கான மனிதாபிமான உதவிகளை வழங்கியது. இதனால் ஈரான் பன்னாட்டு அணுசக்தி முகமையகம் உடனான ஒப்பந்தத்திற்கு இணங்குவதாக உறுதியளித்தது. மொத்தத்தில், 44 நாடுகள் மீட்பு நடவடிக்கைகளுக்கு ஆட்களை அனுப்பின. 60 நாடுகள் உதவிகளை வழங்கின.
# 1650



**1650** (**MDCL**) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- சூன் 23 - இங்கிலாந்து, இசுக்கொட்லாந்து, அயர்லாந்து அரசனாகத் தன்னை அறிவித்துக் கொண்ட இரண்டாம் சார்ல்சு இசுக்கொட்லாந்து சென்றடைந்தார். இந்நாடு ஒன்றே அவரை மன்னராக அங்கீகரித்தது.
- கப்டன் ஜேம்சு ஐண்டு இங்கிலாந்தின் ஆட்சியைக் கைப்பற்ற முனைந்து தோல்வியைத் தழுவினான்.
- யூதர்கள் பிரான்சு, இங்கிலாந்து திரும்ப அனுமதிக்கப்பட்டனர்.
- முச்சக்கர நாற்காலிகள் நியூரம்பெர்க்கில் வடிவமைக்கப்பட்டன.
- கண்டுபிடிப்புக் காலம் முடிவுக்கு வந்தது.
- அபிசீனியா போர்த்துக்கீச தூதர்களையும், மதப்பரப்புனர்களையும் நாட்டை விட்டு வெளியேற்றியது.
- புனித டேவிட் கோட்டை மராட்டியரிடம் இருந்து பிரித்தானியக் கிழக்கிந்தியக் கம்பனியால் வாங்கப்பட்டது.

## பிறப்புகள்

## இறப்புகள்
- பெப்ரவரி 11 - ரெனே டேக்கார்ட், பிரெஞ்சு மெய்யியலாளர் (பி. 1596)
# சுலூப்



’’’சுலூப்’’’ (sloop) என்பது, முன் – பின் பாயமைப்புடன் கூடிய ஒற்றைப் பாய்மரம் கொண்ட பாய்க்கப்பல். சுலூப்புக்கள் ஒரேயொரு தலைப்பாயை மட்டுமே கொண்டிருக்கும். இரண்டு அல்லது அதற்கு மேற்பட்ட தலைப்பாய்கள் இருந்தால் அக்கப்பல் “கட்டர்” என அழைக்கப்படும். இவ்வாறான கப்பல்களில் பாய்மரம் சுலூப்புகளில் இருப்பதிலும் பின்னோக்கித் தள்ளியிருக்கும். முரணாக, ஐக்கிய அமெரிக்காவில், ஒரு சுலூப்புக்கு ஒன்று, இரண்டு அல்லது மூன்று தலைப்பாய்கள் பாய்மரத்துக்கு முன்புறம் இருக்கக்கூடும். அங்கு பாய்க்கப்பல்களுக்கு “கட்டர்” என்னும் பெயர் பொதுவாகப் பயன்படுவதில்லை.  

நவீன பாய்க்கப்பல்களில் பொதுவாகக் காணப்படுவது பெர்முடா பாயமைப்புக் கொண்ட சுலூப் ஆகும். பொதுவாக நவீன சுலூப்களில், பாய்மரத்துக்கு முன்புறம் பொருத்தப்படும் ஒற்றைத் தலைப்பாயுடன் முதன்மைப் பாய், பாய்மரத்துக்குப் பின்னால் இருக்கும் வளையில் பொருத்தப்படும்.  

சுலூப்கள் பாய்மர உச்சியில் பொருத்தப்படும் பாய் அமைப்பையோ அல்லது பகுதி உயரத்தில் பொருத்தப்படும் பாய் அமைப்பயோ கொண்டிருக்கலாம். முதன்மைப் பாய் தலைப் பாயைவிடச் சிறிதாக இருக்கக்கூடும். இது செனோவா முக்கோணப்பாய் ஆகும். பகுதிப் பாயமைப்பில் பாயைத் தாங்கும் முன்வடம் பாய்மரத்தின் முக்காற் பங்கு அல்லது 7/8 பங்கு உயரத்தில் அல்லது வேறு பகுதி உயரத்தில் பொருத்தப்பட்டிருக்கும். பகுதிப் பாயமைப்புக் கொண்ட சுலூப்பின் பாய்மரம், பாய்மர உச்சிப் பாயமைப்புக் கொண்ட சுலூப்பின் பாய்மரத்தைவிட முன்னோக்கி அமையக்கூடும்.
# பத்தூமி



**பத்தூமி** (*Batumi*, சியோர்சியன்: ბათუმი) கருங்கடலில், தென்மேற்கு சியார்சியாவில் அமைந்துள்ள 154,100 சனத்தொகையைக் கொண்ட, குறிப்பிடத்தக்க ஒரு துறைமுகநகரம் ஆகும். இது சியோர்சியாவின் மூன்றாவது பெரிய நகரம். தன்னாட்சிக் குடியரசான அட்சாரியாவின் தலைநகர். இது1870 இல் கம்பளி, பருத்தி, மரம், பட்டுக்கூடு, மங்கன் போன்றவற்றை ஏற்றுமதி செய்யும் முக்கிய துறைமுக நகரமாக இருந்தது. தற்சமயம் உயர்தர கல்லூரிகளும், பல்கலைக்கழகங்களும் உள்ள அறிவியல் சார்ந்த இடமாகவும் உள்ளது. கோடைகாலங்களில் இது உல்லாசப்பிரயாணிகள் கூடும் பிரபல்யமான தளமாகவும் உள்ளது.  

## புவியியல்
இதன் நகரமையம் துருக்கிய எல்லையில் இருந்து 18 கி.மீ. தொலைவில் உள்ளது.  

## சனத்தொகை
பத்தூமியின் சனத்தொகையின் அளவில் கடந்த சில நூற்றாண்டுகளாக பெருமளவு மாற்றங்கள் ஏற்பட்டுள்ளன. 19ம் நூற்றாண்டில் உரூசியாவின் கட்டுப்பாட்டின் கீழ் பத்தூமி வந்த பின், பத்தூமியில் உரூசிய மக்களின் விகிதம் கடுமையாக உயர்ந்தது. 1886 இல் பாதுமியின் சனத்தொகை ஏறக்குறைய 14,800 ஆக இருந்தது. இதில் 23.4% ஆர்மேனியர், 20,1% கிரேக்கர், 17% ஜோர்ஜியர், 11,2% உரூசியர், 8,4% துருக்கியர், 6,3% யூதர், 3,7% அப்காசன் ஆக இருந்தனர். 20ம் நூற்றாண்டில் ஜோர்ஜியர்களின் சனத்தொகை தொடர்ந்து அதிகரித்தது. 1939 இல் கணக்கெடுப்பின் படி பத்தூமியின் சனத்தொகை 70,000 ஆக உயர்ந்திருந்தது. இதில் 41% ஜோர்ஜியர், 29,1% உரூசியர், 17,2% ஆர்மேனியர், 5,5% கிரேக்கர், 2,5% யூதர் ஆக இருந்தனர். இவர்களுடன் குர்திய சமூகத்தினர் 0,5% மும், உரூசியசெருமானியர் 0,3% மும், அசீரியர் 0,3% மும் இருந்தனர். 20 ம் நூற்றாண்டின் இரண்டாவது பகுதியில் சனத்தொகை அளவில் இன்னும் பெரிய மாற்றம் ஏற்பட்டது. 2014 இன் கணக்கெடுப்பின் படி பத்தூமியின் சனத்தொகை 152.839 ஆக உயர்ந்திருந்தது. இதில் 93,4% ஜோர்ஜியர், 3,0% ஆர்மேனியர், 1,9% உரூசியர், 0,4% அப்காசர், 0,2% உக்கிரைனர், 1,5% கிரேக்கர் ஆக இருந்தனர்.</nowiki>&#93;]</ref>  

## காலநிலை
பத்தூமியின் சராசரி ஆண்டு வெப்பநிலை 14&nbsp;°C ஆகும். அதி வெப்ப நியையைக் கொண்ட மாதங்கள் ஆடியும், ஆவணியும் ஆகும். இம் மாதங்களில் சராசரி வெப்பநிலை 22&nbsp;°C ஆகும். பத்தூமியின் அதி குறைந்த வெப்பநிலை 7&nbsp;°C. அதி கூடிய வெப்பநிலை 40&nbsp;°C. அதி ஈரப்பதன் கொண்ட மாதம் ஜனவரி ஆகும்.  

## பல்கலைகழகம்/கல்லூரி
பத்தூமியில் ஷொற்றா றொஸ்ராவெலி மாநில பல்கலைக்கழகம் (Batumi Shota Rustaveli State University) உட்பட மூன்று பல்கலைக்கழகங்கள் உள்ளன. மற்றும் ஒரு கலைக்கல்லூரியும், ஒரு கடற்படை பயிலகமும் (Batumi Navigation Teaching University) உள்ளன.  

## விமானநிலையம்
பத்தூமியில் ஒரு விமானநிலையம் உள்ளது. இது ஜோர்ஜியாவின் மூன்றாவது பெரிய விமானநிலையமும், ஜோர்ஜியாவின் மூன்று சர்வதேச விமானநிலையங்களில் ஒன்றும் ஆகும். இது பத்தூமியின் நகர்ப்புறத்திலிருந்து தென்மேற்காக நான்கு கிலோமீற்றர் தூரத்தில் அமைந்துள்ளது. இவ் விமான நிலையம் மே 26, 2007 இல் இருந்து இயங்குகிறது.  

## அருங்காட்சியகம்

பத்தூமியில் பத்தூமி ஸ்ராலின் அருங்காட்சியம் (Batumi Stalin Museum) என்றதொரு அருங்காட்சியகம் இருந்தது. குறைந்த பார்வையாளர்களே வருகை தந்து கொண்டிருந்ததால் 2013இல் இது மூடப்பட்டு விட்டது.  

## தாவரவியற் பூங்கா
1852 இல் பாத்தூமியில் நிறுவப்பட்ட தாவரவியற் பூங்கா 114 ஹெக்கடர் பரப்பளவைக் கொண்டது. இங்கு 5,000 க்கும் அதிகமான இனத் தவாரங்கள் உள்ளன. இவற்றில் ஏறக்குறைய 3,300 இன மரங்கள் உள்ளன.
# கொரிய நடனம்



**கொரிய நடனம்** 5000 ஆண்டுகட்கு முந்தைய வெறியாட்ட (சாமனிய) மாயமந்திரச் சடங்காட்டத்தில் இருந்து தொடங்கியது. இப்போது இது நாட்டுப்புற நடனங்களையும் அண்மையில் உருவாகிய புதுவகை நிகழ்கால நடனங்களையும்உள்ளடக்குகிறது.  

## பருந்துப் பார்வை

## வகைகள்

### அரசவை நடனம்

#### *இயாங்காக் யியோங்யே*

*, ஒருவகை *இயாங்காக் யியோங்யே'' நடனம்]]  

'']]  

- அபாக்மூ (아박무), மருப்பு அல்லது தந்த மறிப்பு நடனம். சிலம்பாட்டம் போன்றது.

- பாக்யியோபுமூ (박접무), பறக்கும் பட்டாம்பூச்சி சிறகடிப்பு நடனம்

- பாங்குலேயூயி (봉래의), தீப்பறவை நடனம்

- சியோயாங்மூ (처용무),சில்லா அரசு காலத்தில் உருவாகிய தும்பியரசர் மகன் சியோயாங் நடனம். இது பழங்கல யியோங்யே வகை நடனம் ஆகும்]]

- Chunaengjeon (춘앵전) இளவேனில் இராக்குயில் நடனம்

- கைன் யியோன்மோக்தான் (가인전목단), பொறுக்கும் அழகுமகளிர் நடனம்

- கியோம்மூ (검무), வாட்போர் நடனம்

  - யிங்யூ கியோமூ

- Hakyeon hwadaemu (학연화대무),ஓந்தி, தாமரைத்தாள் நடனம்

- கோகுரியோமூ (고구려무), கோகுரியோ நடனம்

- முவேமூ (무애무)

- முசானையாங் (무산향), நறுமணப்பெண் நடனம் எனும் மலை நடனம்

- முகோய் (무고), முரசு நடன வகை

  - கையோபாங் முகோ (교방무고)

- சயாமூ (사자무), அரிமா அல்லது சிங்க நடனம்

- சியோன்யூராக் (선유락), படகோட்ட அல்லது தோணியோட்ட நடனம்

- காங்காங் சுல்லே (강강술래), நிறைமதி அல்லது பேருவா நாளில் மகளிர் ஆடும் கொரிய வட்ட நடனம்

#### *தாங்காக் யியோங்யே*

- மாங்கியூங்சியோக் (몽금척), பொற்கனா அரசர் நடனம்

- போகுராக் (포구락), பந்தாட்ட நடனம்

- இயோன்சியோந்தோ (헌선도), பீச் பழமளிப்பு நடனம்

### நாட்டுப்புற ஆட்டங்கள்

'', பேரமைதி நடனம்]]  

, உழவராட்டம்]]  

- சியூங்மூ (승무), துறவி அல்லது பிக்கு நடனம்

- Seungjeonmu (승전무), வாகை அல்லது வெற்றியாட்டம்

- சால்புரி (살풀이), ஆவிவிரட்டும் ஆட்டம்

- ஆல்லியாங்மூ (한량무), யாங்பான் வகுப்பு புரட்டன் நடனம்

- இபுச்சம் (입춤), அல்லது "இப்மூ" அல்லது "கிபோன்சம்", இயல்பு நடனம்

- [[தவையோங்மூ] (태평무), பேரமைதி நடனம்

- காங்காங்கு சுல்லே (강강술래), மகளிர் அல்லது கன்னியர் வட்டாட்டம்

- நோங்காக் (농악), உழவராட்டம்

- தால்சம் (탈춤), முகமூடி நடனம்

- பியூங் சின் சம் (병신춤), யாங்பான் வகுப்புக்கு ந்றைவூட்டும் கீழ்த்தட்டு உழவராட்டம் அல்லது பள்ளராட்டம்

- மியாலால்மி சம் (미얄할미춤), முதுபெண்டிராட்டம்

- Palmeokjung chum (팔먹중),எட்டு மடத் துறவிகள் நடனம்

- Dongrae hakchum (동래학춤), ஓந்தியாட்டம், புசானில் உள்ள தோங்கிரேவில் நிகழ்த்தப்படுவது

- புவனோரிச்சம் (부포놀리춤), இறகு அரும்பு நடனம்

- சேசாங் சொகோச்சம் (채상 소고춤), முரசு நடனம்

- தியொதேகிச்சம் (덧배기춤), குத்தாட்டம்

- காக்சீச்சம் Gaksichum (각시춤), கன்னியாட்டம்

### சடங்கு நடனம்

சடங்கு நடனம் என்பது புத்தமரபு நடனம், நாட்டுப்புற ஆட்டம் இரண்டையும் சுட்டும்.  

- இல்மூ (일무), அணி நடனம்

- யாக்கிபியோப் நடனம் (작법)

  - பியோப்புகோச்சம் (법고춤), தம்ம முரசு நடனம்

  - நபீச்சம் (나비춤), பட்டாம்பூச்சி நடனம்

  - பராச்சம் (바라춤), கழிநடனம் (바라,வெண்கலக்கிண்ணத் தப்பொலியுடன்)

- முசோச்சம், அல்லது முமூ (무속춤, or 무무),மூடாங் பெண் நடனம் (무당, பெண்பூசாரி நடனம்)

### புது மரபு நடனம்

- புச்சேச்சம் (부채춤),கிம் பேக்-பாங் (김백봉 金白峰) உருவாக்கி, 1954 இல் பொதுமேடையில் நடத்திய நடனம்

- Hwagwanmu (화관무),மலரணி நடனம்

- யாங்கூச்சம் (장구춤), யாங்கூ எனும் மணிவட்டில் வடிவ முரசு நடனம்,

- சாங்கோமு ஒகோமூ (삼고무 오고무), ஒருவகை முரசு நடனம்

- பெருமுரசுக் கூட்டாட்டம் (북의 대합주),1981 இல் குக் சு-ஓ (국수호) உருவாக்கிய நடனம். இதில் பயன்படும் இசைக்கருவிகள் அனைத்தும் கொரிய முரசுகளே ஆகும்.
# இந்தோசீனா



**இந்தோசீனா** (*Indochina*) அல்லது **இந்தோசீன மூவலந்தீவு** (தவிர **பெருநிலத் தென்கிழக்காசியா** என்றும் அறியப்படும்) இந்தியாவிற்கு கிழக்கிலும் சீனாவின் தெற்கே/தென்மேற்கே அமைந்துள்ள தென்கிழக்காசியாவின் நிலப்பகுதியைக் குறிக்கும்வரலாற்றுரீதியாக "இந்தியா", "சீனா" நாட்டுப் பெயர்களை ஒட்டி இவ்விரு நாடுகளுக்கிடையே உள்ள நாடுகளைக் குறிக்க பிரான்சியர்கள் பயன்படுத்திய *இந்தோசீனெ* என்பதிலிருந்து இப்பெயர் உருவாகியுள்ளது.  

பெருநிலத் தென்கிழக்காசிய நாடுகளின் பண்பாட்டில் இந்தியா மற்றும் சீனாவின் தாக்கத்தை பல்வேறு அளவுகளில் காணலாம். கம்போடியா, இலாவோசு, தாய்லாந்து, மலேசியா போன்ற சில நாடுகளில் இந்தியாவின் தாக்கம் மிகுந்தும் சீனாவின் தாக்கம் குறைவாகவும் உள்ளது. வியத்நாம் போன்ற பிறநாடுகள் சீனப் பண்பாட்டை பெரிதும் தழுவியுள்ளன.  

19ஆவது நூற்றாண்டு முதல் 20ஆம் நூற்றாண்டின் நடுப்பகுதி வரை இப்பகுதியில் குடிமைப்படுத்தல் நடந்துள்ளது; பிரான்சிய இந்தோசீனாவும் பிரித்தானிய இந்தியாவும் இவற்றில் முதன்மையானவை.  
## புவியியல்

பெருநிலத் தென்கிழக்காசியாவிலுள்ள நாட்டுப் பகுதிகள்:  

- கம்போடியா
- லாவோஸ்
- மலேசியா (மலேசியத் தீபகற்பம் மட்டும்)
- மியான்மர் (முன்னாள் பர்மா; 1937 வரை பிரித்தானிய இந்தியாவின் அங்கமாக இருந்தது)
- தாய்லாந்து (முன்னாள் சயாம்)
- வியட்நாம்
## இவற்றையும் காண்க

- ஆசியான்
- கிழக்கிந்தியத் தீவுகள்
- மலாய் தீபகற்பம்
- கடல்சார் தென்கிழக்காசியா
- மேக்கொங் ஆறு

## மேற்சான்றுகள்
# மேலேசியா



**மேலேசியா** (*Malesia*) நிலநடுக்கோட்டிற்கு இருபுறமும் இந்தோமலாய் சூழல் மண்டலத்திற்கும் ஆஸ்திரேலேசிய சூழல் மண்டலத்திற்கும் எல்லையாக விளங்கும் உயிர்ப்புவியியல் வலயமாகும். இது வெப்பமண்டலத் தாவரப் பரவல் இராச்சியத்தில் உள்ள புவித்தாவரவியல் தாவரப் பரவல் வலயமாகும். . இதற்கு பல வரையறைகள் கொடுக்கப்பட்டுள்ளன. 2001ஆம் ஆண்டு தாவரப் பரவலைப் பதிவதற்கான உலக புவியியல் முறைமை வெளியிட்ட பதிப்பில் பப்புவாசியா பிரிக்கப்பட்டுள்ளது.
# 1652



**1652** (**MDCLII**) கிரெகொரியின் நாட்காட்டியில் ஒரு திங்கட்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான நெட்டாண்டு ஆகும்.  

## நிகழ்வுகள்
- ஏப்ரல் 6 - டச்சு மாலிமி யான் வான் ரீபீக் நன்னம்பிக்கை முனையில் டச்சுக் கிழக்கிந்தியக் கம்பனிக்கு மீள்-வழங்கு வழி ஒன்றை அமைப்பதற்காக கேப் டவுன் நகரை அமைத்தார்.
- மே 18 - வட அமெரிக்காவில் அடிமை முறையை நீக்கும் சட்டம் றோட் தீவு முதன் முதலாக அறிமுகப்படுத்தியது.
- சூன் 13 - இங்கிலாந்தில் ஜார்ஜ் பொக்சு மக்கள் மத்தியில் வழங்கிய அறவுரை நண்பர்களின் சமய சமூகம் என்ற அமைப்பைத் தோற்றுவிக்க வழிகோலியது.

## பிறப்புகள்

## இறப்புகள்
# Module:MonthReplace

local p = {}  

function p.replace_month  
local str = .args[1]  
local monthnames=  

local t=""  

for x in string.gmatch(str, "%S+") do  
for m in monthnames do  
-- t=t+ string.gsub(x,m[0],m[1])  
print (x)  
print(m[1])  
print(m[2])  
end  
end  
return t  
end  

return p
# சிறந்த எதிர்நாயகனுக்கான பிலிம்பேர் விருது – தமிழ்



**சிறந்த எதிர்நாயகனுக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த எதிர்நாயகனுக்கு வழங்கப்படுகிறது.  

இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. கலாபவன் மணி இவ்விருதினைப் பெற்ற முதல் நபராவார். 2005ஆம் ஆண்டுடன் இவ்விருது நிறுத்தப்பட்டது.  

## விருது வென்றவர்கள்
| திரைப்படம் |  |  |  |
| --- | --- | --- | --- |
| 2004 | பிரகாஷ் ராஜ் | *கில்லி* |  |
| 2002 | கலாபவன் மணி | *ஜெமினி* | } |

## பரிந்துரைக்கப்பட்டவை
### 2000களில்
- **2003** **ஜீவன்** - ***காக்க காக்க*** **(பாண்டியன்)**
  - பெப்சி விஜயன் - *ஜூட்*
  - கோட்டா சீனிவாச ராவ் - *சாமி*
# நில ஆள்வரை

**நில ஆள்வரை** (Jurisdiction (area)) என்பது, அண்டைப் பகுதிகளுக்கு பொருந்தாத, நீதிமன்றங்கள் அல்லது அரசு கட்டுப்பாட்டில் அமைந்த சட்டங்களைக் கொண்டுள்ள ஒரு நிலப்பகுதி ஆகும்.  

ஆத்திரேலியா, செருமனி மற்றும் அமெரிக்கா போன்ற கூட்டாட்சி கொண்டுள்ள தேசங்களில் ஒவ்வொரு மாநிலமும் தனித்தனி நில ஆள்வரையாகும். இருப்பினும், சில வேளையில் கூட்டாட்சி அரசின் சில சட்டங்கள், சீராக கூட்டமைப்பு மாநிலங்கள் அனைத்திற்கும் பொருந்துவதாக இருக்கும். மேலும் இது கூட்டாட்சி அரசின் நீதிமன்றத்தால் நடப்பிலாக்கும் விதத்தில் அமைந்திருக்கும். இந்நோக்கில் கூட்டாச்சி அரசு ஒற்றை ஆள்வரையாக அமையும்.  

ஒற்றை நாடுகள், பொதுவாக ஒற்றை ஆள்வரையைக் கொண்டிருக்கும், ஆனால் ஐக்கிய இராச்சியம் இதற்கு ஒரு விதிவிலக்காகும்; இது மூன்று விதமான தனிப்பட்ட ஆள்வரைகளைக் கொண்டுள்ளது.  

## மேற்கோள்

ar:ولاية قضائية (منطقة)  
vi:Nhà nước
# சுந்தா தீவுகள்

**சுந்தா தீவுகள்** (*Sunda Islands*) மலாய் தீவுக்கூட்டத்தில் உள்ள தீவுக் குழுமம் ஆகும்.  

இவை மேலும் சுந்தா பெருந் தீவுகள் எனவும் சுந்தா சிறு தீவுகள் எனவும் பிரிக்கப்படுகின்றன.  

## நிர்வாகம்
இத்தீவுகள் நான்கு நாடுகளிடையே பரவியுள்ளன: புரூணை, கிழக்குத் திமோர், இந்தோனேசியா, மற்றும் மலேசியா. பெரும்பாலான தீவுகள் இந்தோனேசியப் பகுதியாக உள்ளன. போர்னியோ தீவு புருணை,இந்தோனேசியா, மலேசியா நாடுகளுக்கிடையே பங்கிடப்பட்டுள்ளது. திமோர் தீவு கிழக்குத் திமோராகவும் இந்தோனேசியப் பகுதியாகவும் பிரிக்கப்பட்டுள்ளது. கிழக்குத் திமோரில் மேலும் இரு சிறுதீவுகள் உள்ளன.  
## தீவுகளின் பட்டியல்
- சுந்தா பெருந் தீவுகள்
  - போர்னியோ
  - சாவகம்
  - சுமாத்திரா
  - சுலாவெசி
- சுந்தா சிறு தீவுகள், மேற்கிலிருந்து கிழக்காக
  - பாலி
  - லொம்போ
  - சும்பாவா
  - புளோரெஸ்
  - சும்பா
  - திமோர்
  - அலோர் தீவுக்கூட்டம்
  - பரத் தயா தீவுகள்
  - தனிம்பர் தீவுகள்

## மேற்சான்றுகள்
# சிறந்த நகைச்சுவையாளருக்கான பிலிம்பேர் விருது – தமிழ்



**சிறந்த நகைச்சுவையாளருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் வழங்கப்படும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நகைச்சுவை நடிப்பினை வெளிப்படுத்தும் சிறந்த நகைச்சுவையாளருக்கு வழங்கப்படுகிறது.  

இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. விவேக் இவ்விருதினைப் பெற்ற முதல் நபராவார். 2006ஆம் ஆண்டுடன் இவ்விருது நிறுத்தப்பட்டது. ஆனாலும் 2010 ஆம் ஆண்டு நடிகர் வடிவேலுக்கு சிறந்த நகைசுவையாளருக்கான விருதை நகரம் மறுபக்கம் என்ற திரைப்படத்திற்காக மறுபடியும் வழங்கப்பட்டது.  

## விருது வென்றவர்கள்
| சான்றுகள் |  |  |
| --- | --- | --- |
| 2010 | வடிவேலு | *நகரம் மறுபக்கம்* |
| 2005 | வடிவேலு | *சந்திரமுகி* |
| 2003 | விவேக் | *சாமி* |

## பரிந்துரைக்கப்பட்டவர்கள்
### 2000களில்
- **2003** **விவேக்** - ***சாமி*** - **(வெங்கட்ராமன்)**
  - வடிவேலு - *வின்னர்* - (கைப்புள்ள)
  - விவேக் - *தூள்* - (நாராயணசாமி / நரேன்)
# ரிஃப்ட் வேல்லி காய்ச்சல்


**ரிஃப்ட் வேல்லி காய்ச்சல்** (*Rift Valley fever*, **RVF**) என்பது மிதமானது முதல் தீவிரமானது வரையிலான ஒரு நச்சுயிரி நோய் ஆகும். மிதமான அடையளங்களில் காணப்படுபவை: காய்ச்சல், தசை வலிகள், மற்றும் தலைவலிகள், பெரும்பாலும் ஒரு வாரத்திற்கு நீடிக்கக் கூடியவை. தீவிரமான அடையாளங்களில் அடங்குபவை: தொற்றுக்குப் பின்னர் மூன்று வாரங்களில் தொடங்கி பார்க்கும் தன்மையை இழத்தல், மூளையில் ஏற்படும் தொற்றானது கடுமையான தலைவலிகள் மற்றும் குழப்பம், மற்றும் ரத்தக் கசிவுடனான கல்லீரல் பிரச்சனைகளும் கூட சில நாட்களுக்குள்ளாக நேரக்கூடும். ரத்தக் கசிவு கொண்டிருப்பவர்களுக்கு இறப்புக்கான வாய்ப்பு 50% வரையில் இருக்கிறது. இந்த வைரஸ் 1931 இல் தனிமைப் படுத்தப்பட்டது.
# ஆசிரிய முகமூடி அகற்றி


**ஆசிரிய முகமூடி அகற்றி**, பிராங்க் மக்கோர்டு எழுதிய "Teacher Man" என்ற நூலின் வாசிப்பு அனுபவத்தால் ச. மாடசாமி எழுதிய நூல் இது.  
மக்கோர்ட்டின் கூற்றுகளாக இந்நூலிலுள்ள சில வரிகள்:  
- ”தாமதமாய் மலர்ந்தவன்” என்று மக்கோர்ட் தன்னைப் பற்றி சொல்லிக் கொள்வார்.
- தம் பணிக்காலம் முழுவதும் ‘ஆசிரிய முகமூடி’யைக் கழற்ற ஓயாமல் முயன்றவர் மக்கோர்ட்.பணி ஒய்வு பெற்றதும் ”முகமூடி அநேகமாக கழன்று விட்டது. இப்போது என்னால் மூச்சு விட முடிகிறது” என்று எழுதினார் மக்கோர்ட்.
- "நீ அவர்களைப் பார்த்துக் கத்தினாலோ, திட்டினாலோ அவர்களை இழக்கிறாய். உன் சத்தத்துக்குப் பிறகு, சலனமற்று மௌனமாய் அவர்கள் வகுப்பறையில் உட்கார்ந்திருப்பது உன்னைத்திருப்பி அடிப்பது போல. வகுப்பறை அத்துடன் முடிந்துவிட்டது."
- "மாணவர்களைக் கட்டுப்பாட்டில் வைக்க ஆசிரியரிடம் என்ன இருக்கிறது? பிரம்பா? துப்பாக்கியா? ஆசிரியரிடம் இருப்பது வாய் மட்டுமே"
- ”ஒவ்வொரு வருடம் முடியும் போதும் அந்த வகுப்பறையில் நிச்சயம் ஒருவனாவது ஏதோ சிலவற்றைக் கற்றுக் கொள்கிறான்.அந்த ஒருவன் நான்தான்”.